У паняцця ёсць і іншыя значэнні, гл. Адмірал (значэнні).
**Адмірал** (*Vanessa atalanta*) — дзённы матылёк з сямейства *Nymphalidae*.

Этымалогія назвы
----------------

Відавы эпітэт *Atalanta* (грэчаская міфалогія) — Аталанта — гераіня Калідонскага палявання, дачка цара Аркадзіі, якая была выкармленая мядзведзіцай і вырасла ў лесе, яна бегала хутчэй за ўсіх людзей на Зямлі.

Апісанне
--------

Даўжыня пярэдняга крыла 26-34,5 мм. Размах крылаў 50-65 мм. Крылы зверху чарнавата- або цёмна-бурыя. У вяршыні пярэдняга крыла вылучаецца невялікі зубец па знешнім краі. На пярэдніх крылах праз іх сярэдзіну папярок праходзіць чырвоная паласа-перавязь, а вышэй за яе — 3 буйныя і да 6 дробных белых плямаў.

На задніх крылах знешні край з шырокай чырвонай аблямоўкай, на якой 4-5 чорных метак і здвоеная блакітная плямка ў цёмным абадку ў анальным куце. Ніжні бок крылаў карычнявата-буры, з разнастайнымі чырванаватымі і белымі плямамі і шэрымі разводамі. Знізу на пярэдніх крылах паўтараецца малюнак верху, а задняе крыло карычняватае і мармурападобнае за кошт цёмных штрышкоў і звілін.

* Vanessa atalanta*Vanessa atalanta*
* Vanessa atalanta △*Vanessa atalanta* △

Падвіды
-------

* *Vanessa atalanta rubria* (Fruhstorfer, 1909)

Размнажэнне
-----------

Самка адкладае па адным яйку на лісці кармавых раслін. У вусеняў падоўжная паласа на спінным баку цела адсутнічае, маюцца бакавыя жоўтыя палосы, жоўтыя кропкі і жаўтлявыя шыпы. Вусені развіваюцца з мая па жнівень. Жывуць у згорнутым у трубку лісці кармавых раслін. Кукалка вольная і прымацоўваецца галавой уніз.

### Кармавыя расліны

Да кармавых раслін вусеняў адносяцца:

* Carduus sp. — расліны з рода Carduus
* Humulus lupulus
* Urtica dioica
* Urtica urens

Час лёту
--------

Развіваецца ў адным-двух пакаленнях. Май, чэрвень, ліпень, жнівень, верасень, кастрычнік — 1 дэкада.

Месцапражыванне
---------------

Лясныя ўзлескі, паляны, абочыны дарог, лугі, берагі рэк і г. д. Часта назіраецца ў антрапагенных біятопах. У гарах сустракаецца да нівальнага поясу (2500—2700 над узроўнем мора).

Арэал
-----

Паўночная Афрыка, астравы Атлантычнага акіяна, знешнетрапічная Еўразія, поўнач Амерыкі, Гватэмала, Гаіці. Від схільны дынамічным ваганняў колькасці і ў асобныя гады назіраецца ў вельмі вялікай колькасці. З'яўляецца актыўным мігрантам. Папуляцыі ў лясным поясе часткова, а на поўначы арэала цалкам папаўняюцца пералётнымі асобінамі з поўдня.

Галерэя
-------

* ЯйкаЯйка
* Вусень найстарэйшага ўзростуВусень найстарэйшага ўзросту
* КукалкаКукалка
* ІмагаІмага

Адмірал на паштовай марцы Азербайджана

Зноскі
------

1. ↑  *Мамаев Б.М.* Определитель насекомых по личинкам. Пособие для учителей. — М.: Просвещение, 1972. — С. 327. — 400 с. (Праверана 20 сакавіка 2010)

Літаратура
----------

* *Мамаев Б.М.* Определитель насекомых по личинкам. Пособие для учителей. — М.: Просвещение, 1972. — С. 327. — 400 с.

Спасылкі
--------

* Адмирал, или Нимфа Аталанта Vanessa atalanta (Linnaeus, 1758) на сайте ecosystema.ru

|  |  |
| --- | --- |
| ⚙️   Слоўнікі і энцыклапедыі | Вялікая нарвежская · Вялікая расійская (старая версія) · Вялікая расійская (навукова-адукацыйны партал) · Бракгаўза і Эфрона · Britannica (онлайн) |
| Таксанамія | EOL · GBIF · iNaturalist · ITIS TSN · NCBI |
| Нарматыўны кантроль | LCCN: sh85112024 · Microsoft: 2780354647 |